《武担》
宋代·宋京

君不见蜀王妃子墓突兀，成都城中若山积。墓头寒镜涩无光，妒月欺烟化为石。

鸿荒无根凭野史，直谓山妖化妃子。临终未免怀首丘，运土山中葬于此。

山名武担锦江边，用是得名千万年。如今佛阁倚空翠，老木盘郁摩苍天。

晴云入穴西山出，捲帘坐见岚光滴。拨得文如汲冢书，免使后人疑往昔。

作者简介：宋京，字宏父，自号迂翁（《舆地纪胜》卷一五七），双流（今属四川）人。徽宗崇宁五年（一一○六）进士（清光绪《双流县志》下卷《选举》）。曾任户部员外郎，后以太尉府少卿出知邠州（《竹隐畸士集》卷三《送宋宏甫出守邠州》诗自注）。今录诗十九首。